Elagabalas
Elagabalas (kitaip Heliogabalas, lot. Marcus Aurelius Antoninus et Elagabalus, tikras vardas Varius Avitus Bassus lot. Varius Avitus Bassianus arba Markas Aurelijus Antoninas Varijus Avitas Basianas, 204–222 m. kovo 11 d. Romoje) – Severų dinastijos Romos imperatorius, valdęs 218–222 m. Jis yra vienas iš prieštaringiausiai vertinamų Romos imperatorių. Savo valdymo metu skandalingai ignoravo Romos religinius ir seksualinius tabu. Elagabalo vardas yra lotynizuota semitų dievybės El manifestacijos El-Gabal forma. Jis pakeitė Jupiterį, romėnų pantenono vyriausiąjį dievą, nauju dievu Deus Sol Invictus (lotyniškai – „Saulė, nenugalimas dievas“). Elagabalas vertė Romos valdžios aukščiausius narius dalyvauti paties vedamose religinėse apeigose Deus Sol Invictus garbei. Tarp savo amžininkų Elagabalas įgavo ne kokią reputaciją dėl ekcentriškumo, dekadentiškumo ir fanatizmo, tačiau gali būti, kad šios savybės buvo perdėtos vėlesnių įpėdinių ir istorikų. Taip pat imperatorių demonizavo ir ankstyvieji krikščionių istorikai. XIX a. Elagabalas tapo dekadanso judėjimo herojumi.